Is-Sentenzi bla Truf ta' Simone Galea Riflessjonijiet Kritiċi dwar il-Ġabra ta' Poeżiji Xi Drabi Mqar Persuna Introduzzjoni Bla dubju ta' xejn, għalkemm f'dawn l-aħħar snin rajna numru sabiħ ta' awturi nisa jiffjorixxu f'pajjiżna, in-numru għadu baxx u t-triq għadha twila. Għalhekk it-twarrid ta' awtriċi għandu kważi jkun iċċelebrat b'mod speċjali minħabba n-nuqqas ta'rispett li l-awturi nisa dejjem batew minnu f'pajjiżna u lilhinn. Simone Galea, bil-ġabra poetika tagħha Xi Drabi Mqar Persuna turi l-ħila straordinarja tagħha fl-arti tal-kelma daqskemm turi li tinsab fuq quddiem nett fit-tiġdid tal-letteratura Maltija. it-Tiġdid L-aktar xejra evidenti f'Simone Galea hija t-tiġdid fit-tħaddim tal-kelma li jwassal għat-tiġdid fl-ideat u t-tematika tal-poetika tagħha. L-aktar aspett li jolqot l-għajn hu l-mod kif Galea tħares lejn l-esperjenza tagħha bħala mara kittieba u tippreżenta l-femminilità f'dawl ġdid. Poeżija tipika li tixhed dan hija Il-magħmudija ta' binti fejn Galea tisfida l-idea li l-irwol waħdieni tan-nisa huwa marbut direttament mal-prokreazzjoni u l-ħarsien tal-familja. F'din il-poeżija l-omm u l-bint jiżviluppaw b'mod kostanti u mhux waħda a skapitu tal-oħra. Leħenil-Malti Fil-fatt, Galea tibda żewġ strofi bil-kelma ''Qaluli' (10) b'referenza għall-għajdutu l-ideatżbaljati tas-soċjetà u tagħlaq bil-kelma'Qaltli'bil-kliem tant sabiħ tal-bint. Qaltli, Ma, dirgħajk rotob dejjem wennsuni u meta ħarist lejk tħares lejn id-dinja xewqat il-ħajja fawruni (11). Għall-kuntrarju ta' dak li ħasbu n-nies, din il-bint m'għandhiex 'ħofra fonda f'qalbha' (10) għax ommha ħarġet taħdem iżda hija mfawra b'xewqat il-ħajja' (11) li jfisser li ma jonqosha xejn. Dawn ta'Simone Galea mhumiex poeżiji li jagħtu ammont ta' informazzjoni iżda joffru esperjenza emottiva, intellettwali u sensorja waqt li jħallu fina reazzjoni li ma tintemmx mal-qari tal-poeżija. Il-poeżija ta' Galea titbiegħed mill-ordni stabbilit f'kull sens għax tfittex li timraħ billi tħaddan il-prinċipju tad- defamiljarizzazzjoni. Din hijawaħda mir-raġunijiet għaliex tippreżenta anke l-mara u l-kunċett tal-femminilità bħala 'sit ta' kontestazzjoni' (Wain). Il-poeżija tagħha tisseduċina, tittantana, tiskomodana u fuq kollox tistedinna biex nesploraw l-alternattivi, inkunu dinamiċi fi ħsibijietna u nippruvaw nifhmu dakli jseħħ fina u madwarna. Kif jistqarr Immanuel Mifsud fil-kummentarju tiegħu fi tmiem il-ktieb, Galea timxi id f'id mal-ideat ta' Cixous fil-kitba ċelebri tagħha The Laugh of the Medusa (1975) fejn tgħid li l-mara trid tikteb lilha nnifisha. Għalhekk il-poeżija ssir dak l-ispazju fiżiku u mentali li fih tibni lilha nnifisha mhux kif dejjem xtaqha ħaddieħor iżda kif tixtieq hi. Ġinekoloġija hija poeżija tipika li fiha Galea twassal il-protesta ġentili tagħha billi fiha fittxet 'l-idea tal-mara li kapaċi ġġedded permezz ta' ġisimha, l-għarfien dwar il-mara' (Azzopardi). Kien hemm raġel li kien jaf eżatt għadd 32 LXXXIL.— 105 Kellu sensiela ta' figurini fini li jgħinuh jifhem it-tipi differenti. Fil-klinika lanqas ktieb wieħed dawk qal, kien tgħallimhom kollha bl-amment u x'hemm bżonnhom jekk jista' jħares fil-fond tan-nisa u jinduna li kull darba li jħoss il-ħitan tagħhom b'idejh dawn jitmermru u jsawru mara ġdida (Galea 30). Din il-poeżija hija eżempju klassiku tal-letteratura bħala devjazzjoni. Fiha, Galea xxejjen id-dominanza u s-superjorità tal-ġinekologu billi turi li l-mara ma tidħol f'ebda skema fissa u huwa preċiżament għalhekk li l-ġinekologu l-kotba ma kellux bżonnhom għax jeżistu tipi ta'nisa daqskemm jeżistu nisa, Galea trid tevita li twassal l-idea li l-mara hi essri ġenerika meta fil-fatt mhix. Trid turi li l-mara hija aktar mill-magna bijoloġika bla ma tinsa l-importanza taċ-ċiklu tal-kontinwità. Interessanti l-lessiku li tuża Galea u li juriha bħala manipulatriċi tal-kelma (f'sens pożittiv) għal skopijiet li jmorru lil hinn mill-komunikazzjoni normali. Il-'figurini fini' (v, 4) diġà jagħtu l-idea ta' ġisem oġġettiv, lest biex jagħti spettaklu (Mifsud 63). Il-finezza wkoll hija kwalità tradizzjonalment assoċjata mal-mara li tkompli toħroġ stilistikament anki bl-alliterazzjoni fuq il-f' (v. 4) iżda Galea tgħid ukoll li dawn il-figurini kienu f''sensiela'; kelma li timplika rikorrenza, ordni u riġidità. Fuq kollox, din hija poeżija li rnhux biss hija lesta biex ixxellef difirha mal-preġudizzju iżda hija intenzjonata biex tagħmel hekk. Dan huwa evidenti permezz tal-volta fil-bidu tal-aħħar strofa u bl-użu tal-enjambment f'din l-aħħar strofa lijwassal għall- klajmals billi jħaffef ir-ritmu li huwa kompatibbli ma'ġirja ta'ħsieb li jfittex li jimraħ. In-nuqqas ta' artiklu definit f'vers 3 u f'vers 12 ukoll x'aktarx huwa intenzjonat u jixhed il-possibilitajiet diversi li jistgħu jiddefinixxu l-mara. Galea timmanifesta ruħha bħala mgħallma tal-kelma billi fil-poeżiji qatt ma tkun taf x'inhu ġej jew kif se jispiċċaw u għalhekk dan aktar jixħet l-attenzjoni tal-qarrejja fuq kull kelma li tikteb, fuq il-mod kif tiktibha u fejn tpoġġiha. M'għandniex xi ngħidu, din l-imprevedibilità stilistika u tematika hija rifless tal-imprevedibilità tal-mara. Madankollu, hawn jinħass paradoss għax minkejja s-sofistikazzjoni intellettwali ta' Galea u ta' xogħlijietha, dawn il-poeżiji jagħtuna 106: Leħenil-Malti l-impressjoni li huma faċli biex jinkitbu, li ma jridux ħsieb u li huma sempliċi żżejjed meta dan mhu minnu xejn. Passaġġi Miftuħa F'intervista li tat lill-poeta Mario Azzopardi fil-ħarġa ta' in-Nazzjon tas-26 ta'Lulju 2011, Galea tgħid li riedet tikteb 'fuq il-mara li tinbidel, l qatt ma għandha post fiss; il-mara li tiċċaqlaq, li ma tistax tgħid eżatt min hi. 'Kif tistqarr Galea stess f'din l-istess intervista, il-qoxra tal-ktieb, xogħol l-artist Raphael Vella tikkumplimenta eżattament din l-idea għax donnha trid twassal l-isfumaturi differenti tal-mara. Hija din il-marali ttir''il bogħod 'ilbogħod / fejn ħadd ma jilħqek' (Galea 12). L-istorja tal-letteratura Maltija turi li l-projezzjoni u l-immaġni tal-mara fil-kitba prodotta mill-irġiel hija kważi kollha mxekkla mill-ideoloġija maskilista litbandal lill-mara bejn żewġ estremitajiet fissi: il-mara t-twajba, safja u passiva u l-mara fuq tagħha, li tisseduċi, tipprovoka u tistieden bil-makakkerija u l-qerq. Anke fi ħdan it-twemmin Nisrani donnu li ma kienx hemm triq tan-nofs għan-nisa iżda jixirfu żewġ viżjonijiet antitetiċi, għax il-mara jew hija meqjusa bħala dik li bil-ħażen tagħha sservi ta'xkiel u ta'theddida għall-pjan ta' Alla bħal pereżempju Eva u li ma ssibx kwiet qabel taħtaf il-priża tagħha (Grima, 'Savage Bovs and the Predatorv Woman in Holland's Garden') jew bħala dik li hija mimlija virtujiet u donili jilħqu l-perfezzjoni tagħhom fil-Madonna. Fi Kliemek raxx sabiħ, lill-persuna li tindirizza, Galea tistaqsiha jekk dan il-kliem tistax tħallih ma' kull farka ħajja li jsib ġo fija biex nerħi sentenzi li m'għandhomx truf2 (14). Dawn il-poeżiji huma sentenzi bla truf għax il-qarrejja joħolquhom mill-ġdid bl-esperjenzi li jiġġeneraw fihom; esperjenzi li mhumiex preskritti minn qabel. Tant hu hekkli fi Frawla tgħid: Xufftejk frawla. Il-qtar tan-nida tiegħi li jaqa' fuqha qatt ma jtaffilek l-għatx biex tifhem (15). għadd 32 LXXXII 107 Interessanti ħafna l-użu tal-kelma 'għatx' li jindika bżonn bażiku; ħerqa assoluta biex niskopru u nesploraw lil din il-mara'l barra mill-konfinifiżiċi, letterarji, soċjali u bijoloġiċi. Fil-poeżija fil-qoxra tal-ktieb, Galea tikteb: L-ispazji jinfetħu u jingħalqu ta' bejnietna l-infinit ta' bejn il-ktieb u l-qoxra tiegħu l-arja ċċaqlaq sentenzi twal li għad iridu jiġu. Kif tixhed din il-kwotazzjoni t'hawn fuq, il-poeżiji ta' Galea jagħmlu parti minn dik it-tip ta' letteratura li l-kritiku Roland Barthes jirreferi għaliha bħala 'writeriv/ letteratura li toffri lill-qarrejja l-lok li fih jistgħu jilagħbu għax tagħtihom aċċess sħiħ għas-seħer tas-sinifikat u għall-'pjaċir senswali u spiritwali tal-kitba' (Barthes 10). It-test miftuħ jippermetti lill-qarrejja li 'jiktbu' t-test huma stess waqt il-proċess tal-qari. Letteratura bħal din tinvolvi lill-qarrejja b'mod attiv billi tqishom bħala koawturi aktar milli bħala konsumaturi passivi. Għal Barthes, test letterarju 'miftuħ, inkonkluż jew 'instabbli' jikkonsisti fi 'preżent perpetwu'għax għandu interpretazzjonijiet daqskemm għandu qarrejja' (11). F'dan is-sens, it- test mhux talli jibqa' jgħix mingħajr l-awtur jew l-awtriċi imma huwa dejjiem waqt li huwa dejjem ġdid. Test bħal dan m'għandux bidu; huwa riversibbli; u l-qarrejja għandhom aċċess għalih minn daħliet differenti bl-ebda daħla ma titqies bħala dik prinċipali' (12). Dawn il-poeżiji huma r-riżultat parzjali ta' rendikont itwal li jeħtieġ jitkompla mill-qarrejja li huma 'impenjati' minħabba li l-qari jsir esperjenza kreattiva għax it-test miktub huwa biss dinja fluwida u flessibbli, u la hu fiss u lanqas magħluq. Nistgħu ngħidu li l-poetika ta' Galea hija minnha nnifisha klandestina, irregolari, mhux biss għax tfixkel l-aspettattivi tagħna bħala qarrejja iżda anke għax minnha ħierġa vuċi li dejjem kienet kolonizzata u mogħtija l-ġenb. Fil-fatt, Galea stess tgħid li'Il-kitba tan-nisa hija minnha nnifisha strateġija soċjopolitika' (Azzopardi). Naturalment, Abbott qiegħed jirreferi għal-letteratura f'kull ġeneru tagħha u mhux esklussivament għan-narrattiva. Anke fil-poeżija Bewsa, il-persuna li 108: Leħenil-Malti tindirizza troddilha lura l-poeżiji li sawret hi stess meta tikteb: Meta l-poeżiji tiegħi jaqgħu fuq xufftejk jieħdu l-ħajja. Leħnek inibbithom L.J (43). Fi ħdan il-proċess artistiku s-sehem tal-qarrejja huwa fundamentali għax ix- xogħol ma jeżistix mingħajrhom u fl-istess waqt huma l-qarrejja stess li'joħolqu' x-xogħol mill-ġdid permezz tal-katina ta' interpretazzjonijiet suġġettivi li jisiltu minn kull xogħol. Ħajja Riflessa fi Kliem Konsegwentement, minbarra lihemm kunflitt intrinsiku fil-lingwa tal-letteratura, fl-għażla bejn il-kelma u r-ritmu jew fil-konnotazzjonijietlijġib miegħu r-reġistru essikali magħżulu dakli nkunu qed nistennew aħna bħala qarrejja, hemm ukoll aneddoti dwar kunflitti soċjali li huma parti mill-eżistenza tagħna u li dejjem olqu ansjetà u bnew barrieri li idealment jeħtieġ jitwaqqgħu bħall-kunflitt bejn l-ideat riġidi tas-soċjetajiet predominentement patrijarkali u l-iżvilupp u l-emanċipazzjoni tal-mara tul is-sekli. Mhumiex biss konflitti bejn ir-raġel u l-mara u l-maħbub u l-maħbuba iżda anke bejn ideat, sentimenti, valuri, rappreżentazzjonijiet lesti u kostruzzjonijiet soċjali li jikkondizzjonaw u jxekklu l-perspettiva tagħna tad-dinja. Il-poeta u awtur Taljan Salvatore Quasimodojmur passieħor'ilquddiem meta jgħid li'ma teżistix opra tal-arti li mhix protesta kontra s-soċjetà kostitwita' (124). Quasimodo jissokta jgħidli l-kittieba dejjem jinsabu f'kunflitt mas-soċjetà li bosta drabi hija mdakkra mill-'konformiżmu u l-ipokrezija politika'(124). L-attletterarju uwa att politiku fih innifsu. Il-letteratura għandha tkun impenjata bil-ħajja tant i għandha tittraduċi l-ħsus tal-ħajja. U huwa preċiżament għalhekk li dawn ta' Simone Galea huma poeżiji penetranti, innovattivi, kontestatorji u li jqanqlu d-dubji iżda li jippreżentaw ukoll sfida intelliġenti u kreattiva. Għaldaqstant, għalkemm f'Galea hemm it-ton ta' protesta, kif tistqarr Maria Grech Ganado għadd 32 LXXXII 109 fil-kummentarju tagħha lejn l-aħħar tal-ktieb, 'L-aggressività ta' argument siewi taf tinbidel f'ton ġentili ta' persważjoni' Poeżija tipika ta' kemm l-att letterarju huwa att politiku fih innifsu u ta' kemm hiimpenjata bil-ħajja hija Ġurnata l-Baħarli fiha Galea tpoġġi quddiemna t-tbatija tal-immigranti irregolari nisa. F'Ġurnata l-Baħar, Galea kontinwament toħloq kuntrast bejnha u bejnhom. Waqt li lilha l-baħar laqagħha bil-ħlewwa melliesa tiegħu, lil dawn in-nisa, il-baħar, l-element maskili, laqagħhom bil-herra. Din hija turija ta' kemm il-poeżija tista' tkun ukoll solidali u kemm hi awtentika għax tqanqal il-ħama li nippreferu nħallu fil-qiegħ. L-aħħar darba li mort ngħum il-mewġ laqagħni bil-ħlewwa. Tgħid laqagħhom hekk lin-nisa li qrajt li marru jgħumu għall-aħħar darba2 (18). Hawn interessanti l-użu tal-mistoqsija retorika u l-mod kif Galea tħaddem il-kliem. Fl-ewwel vers ta'din il-kwotazzjoni, il-frażi 'L-aħħar darba' tindika li Galea, għax f'pajjiżha m'għandhiex il-ħruxijiet li għandhom dawn in-nisa, jista' jkun li sejra tgħum drabi oħra. Iżda mbagħad tikkuntrasta lilha nnifisha ma' dawn in-nisa immigranti'li marru jgħumu għall-aħħar darba'li rriskjaw ħajjithom bit-tarna li jsibu futur aħjar. Din il-frażi turi li dawn in-nisa ħallew ħajjithom matul il-vjaġġ, matul l-għawma' tagħhom. Lezzjoni hija poeżija tipika oħra li fiha Galea toffri l-istedina tagħha lilna bħala qarrejja biex insiru nafuha mill-viċin (Mifsud 60). Iżda anke hawn tispikka l-metafora rikorrenti tat-titjira li tissimbolizza l-mara li trid taqbeż il-limiti soċjali, spazjali u temporali. Din il-metafora tat-titjira hija allużjoni għal stqarrija oħra ta' Cixous li matulha tinqeda bil-metafora tat-titjira biex tevoka dan id-distakk mil-lingwa stabbilita li tirbaħ lill-mara jekk din ma tiqfilhiex. Il-kittieba nisa tal- ġenerazzjoni l-ġdida ngħidu aħna bħal Galea, Nadia Mifsud, Simone Inguanez, Clare Azzopardi, Maria Grech Ganado u Claudia Gauci kollha qegħdin 'itiru' bil-lingwa; joħduha u jħalluha teħodhom fi mkejjen li fihom jinħallu mill- oppressjonijiet u jesploraw id-dinja mil-lenti tagħhom f'tentattivlijsiburuħhom f'mixja lejn mara sħiħa. Din il-metafora terġa' titfaċċa wkoll f' inizjazzjoni meta 10 Leħen il-Malti Galea tgħid 'u ntir u nivvjaġġa / intir u nivvjaġġa / f'postijiet li qatt ma ħlomt' (26). F'Lezzjoni tgħid: Malli tmissuh (il-ħolm) ħerqana ħekk, mimdud fuq karta bajda jista' jsir vuċi, xufftejn jitħarrku malli jħossu lil subgħajkom. Jekk bħat-tfal tbillu l-istikek tagħkom fil-bott tas-sapun li għandi onfħu l-bżieżaq kollha li tifilħu ħalluhom itiru sew bħal tfal ejjew għumu fl-għadajjar li skoprejna ogħdsu sew fil-fond tagħhom. Imbagħad, infuru u ninxterdu (25). Galea tistedinna biex nilqgħu l-istedina 'bħal tfal' jiġifieri mingħajr ebda preġudizzji. Dawn l-għadajjar tridna ngħoddsu 'sew fil-fond tagħhomm' jiġifieri tridna nintebħu b'dak kollu li hi tista' toffri. It-titlu 'Lezzjoni' wkoll jista' jingħata diversi interpretazzjonijiet'Lezzjoni'jġib miegħu konnotazzjonijiet ta'protesta;il- poetessa li trid tagħtina lezzjoni. Jista'jkun ukollli f'dan it-titluhemm l-influwenza tagħha bħala għalliema u l-fatt li tixtieq li l-protesta tagħha tinstema' bl-istess modi l-għalliema tkun tixtieq li l-lezzjoni tagħha tħalli l-frott fl-istudenti tagħha. Jum il-mejtin hija poeżija oħra li fiha Galea tagħti dimensjoni ġdida lil dak li aħna mdorrijin bih permezz tat-teknika tad-defamiljarizzazzjoni waqt li tinqeda bil-metafora rikorrenti tat-titjira meta tgħid: Dil-festa tal-mewt saret ħajja għalija għadd 32 LXXXII 111 Fil-jiem li mmut ġismi jtir fil-għoli biżżejjed biex nilmaħ int fejn qiegħed (31). L-aħħar strofa turina l-mara determinata u insistentili trid tħalli marka permanenti li tfakkar hi min hi meta tgħid: ninżel lura innaqqax ismi fuq lapida bit-tama li tinduna bija (31). Kaxxa Żgħira nistgħu ngħidu li hija poeżija tipika li metaforikament u allegorikament turi l-qagħda żvantaġġjata tal-mara matul is-sekli tal-Istorja tal-bniedem. Qtar żgħir ta' pjaċir mix-xquq tal-kaxxa joħroġ jinkini jitlajja madwari inqatta' sigħat fuq karta, tifla żgħira nixxabbat fuq ponot subgħajja nimmira fil-għoli. seħer il-ħajja qatt ma jħallini nara x'fih, naf li qiegħed għandi imma mhux għalkollox (34). Hawn insibu allużjoni għat-teorija soċjoloġika tal-'glass ceiling' li tirreferi għas- 112 Leħen il-Malti sitwazzjoni meta n-nisa jokkupaw pożizzjonijiet għoljin iżda għalkemm ikollhom il-kwalifiċi u l-ħiliet meħtieġa qatt ma jirnexxilhom jokkupaw l-ogħla pożizzjoni fi ħdan kumpanija pereżempju, għax f'din il-kariga l-aktar għolja dejjem ikun hemm raġel li sussegwentement ikun is-superjur tagħhom. Fi Qbadtnimmiss il-kotba tiegħek Galea ssemma l-frustrazzjoni tagħha għall- fattlil-kampletterarju qatt ma kien dominju tan-nisa;donnu għall-mara ma kienx permess il-pjaċir li tikteb. Din il-poeżija hija eku tat-triq twila li kellhom jimxu ħafna awturi nisa biex finalment stabbilixxew ruħhom għax ħafna drabi l-kitba tan-nisa kienet titwarrab, ma tiġix meqjusa bħala letteratura jew bħala kitba ta' valurjew saħansitra titqies bħala att perversjewipprojbit biex ma nsemmix ukoll żminijiet meta l-awturi nisa kellhom jirrikorru għal nom de plume maskili biex jidħlu fil-qasam letterarju pero fl-istess waqt irridu nirrikonoxxu li t-titlu ta' din il-poeżija minnu nnifsu jpoġġi quddiemna mara li ma tibżax tirriskja. Minħabba li l-qasam letterarju, kemm mill-aspett artistiku u ekonomiku, huwa ddominat mill-irġiel, inklużi d-djar tal-pubblikazzjoni, ħafna drabi huma l-irġiel li jiddeċiedu x'jgħodd bħala letteratura tajba u ta' livell. F'dan il-kuntest, biex il-kitba tan-nisa tinxtered aktarx li ma tridx tiddevja wisq minn dak li jistennew l-irġiel. Huwa pass siewi għal-letteratura Maltija li rna teħilx ma'kriterji fissi u esklużivi iżda sservi ta' xhieda li x-xejriet letterarji qegħdin kontinwament jevolvu bejn ġenerazzjoni u oħra ta' kittieba. It-tradizzjoni letterarja ma tiġix irrispettata billi tkun riprodotta iżda tissaħħaħ u tistagħna billi tkun mogħnija b'xogħol ġdid. F'dan is-sens, kull xogħol letterarju jitqies bħala komponent fi ħdan ġrajja letterarja ikbar waqt li kittieba oħra jkollhom l-opportunità li jintebħu b'lakuni fi ħdan dan il-passaġġ letterarju li huma stess jistgħu jimlew bil-kreattività li toffrilhom il-ħila artistika tagħhom. Wieħed mill-prinċipji fundamentali ta' kull ħolqienartistiku huli l-bniedem jirreaġixxi għall-kreazzjonijiet tiegħu stess, tantli jittrasforma l-konvenzjonijiet artistiċi f'effetti ġodda, wara li jkun ġie influwenzat minnhom. Galea tagħti l-opportunità lill-qarrejja josservaw b'reqqa sa fejn dan il-proċess reċiproku bejn it-tradizzjoni u l-innovazzjoni artistika qiegħed iseħħ fil-letteratura Maltija. Mela l-isfida tal-artist hi li, waqt li japprezza t-tradizzjoni billi jkun jafha u jivvalutaha, 'igiddibha' u jiżvolġi polemika (konxja jew inkonxja) magħha biex fl-aħħar jasal għas-sejba personali tiegħu. Din hi l-ħila li fil-ġrajja tal-letteratura tispiċċa biex tagħżel lill-ftit mill-ħafna (Friggieri 257). għadd 32 LXXXII 113 Konklużjoni Immanuel Mifsud, fil-kummentarju tiegħu fi tmiem il-ġabra poetika Xi Drabi Mqar Persuna jgħid li: Simone Galea tieħu ħsieb biex tiftaħ l-għotjien ta' dawn il-kaxxi u toħroġ il-mara minn 'postha; tilliberaha mingħajr storbju u għajjat, u tistedinna nsiru nafuha bil-mod tagħha. U tagħmel dan billi titlobna biex qabel xejn inneħħu l-pretensjonijiet tal-professjonisti, tad-dominaturi, tas-setgħana. il-kritiku Amerikan l. A. Richards spjega preċiżament l-eżistenza ta' poeżija meta qal 'Whata poem is is whatit does' (Wormser u Cappella 15) għax il-poeżija hija sewwasew dak li tagħmel. Simone Galea taqbad din it-triq billi tippreżenta l-poeżija bħala essri animat, organiżmu ħaj u dinamiku u l-preżenza tal-verb ta' moviment u ta' azzjoni 'tagħmel f'din id-definizzjoni ta' Richards, hija turija tan-natura attiva tal-poeżija. Fiżikament, din taf tidher ġabra żgħira u kompatta ta' poeżija iżda marsusa bejn iż-żewġ qoxriet tal-ktieb hemm vrus intensi jikwu fis-sentiment u jbpaqbqu bl-emozzjoni li diffiċli jħalluna bierda jew indifferenti. Huma poeżiji li mal- ewwel daqqa t'għajn jafu jqarrqu bina kemm għax jidhru qosra u kemm għax jinħassu sempliċi. Agħar minn hekk taf tingħata l-impressjoni li faċli jinftiehmu mill-qarrejja imma iktar ma l-qarrejja jidħlu fil-fond jintebħu li taħt l-apparenza sempliċi hemm saffi oħrajn imbuttati mill-ferħ, is-silenzju, is-solitudni, l-uġigħ, il-kompromess, id-dilemma, id-diżappunt, il-protesta, id-determinazzjoni, l-imħabba, ir-riflessjoni, it-tamiet u l-biżgħat, l-ambizzjonijiet bla limiti, il-kurżità, id-dubji, il-konflitti, it-trawmiet, is-sigrieti, ix-xewqat, it-tensjoni taż-żminijiet u l-bqija. Fuq kollox, din hija ġabra poetika li tpoġġi d-diskorsi dominanti tal- passat taħt skrutinju akbar, u li lesta tħott anke l-medju lingwistiku biex tiżvela l-isterjotipi foloz mibnijin fih. L-istedina qiegħda hemm; jiddependi minna jekknilqgħuhiex u nkunu parti minn dik li Immanuel Mifsud, fil-kummentarju fi tmiem il-ktieb kontinwament jirreferi għaliha bħala l-'festa' Jalla aħna bħala qarrejja naċċettaw din l-istedina omunitarja mingħand mara li qed tartikola l-ħsus tagħha; stedina li tiftħilna orizzonti ġodda waqt li tkompli tagħti d-dinjità tant u tant mistħoqqa il-letteratura. 14 Leħen il-Malti 'INTERMEZZ MONDJALI : Il-mara ta' mingħajr post fiss' in-Nazzjon. It-Tlieta 26 ta' Lulju 2011. 'Il-Poeti Moderni Maltin — Tradizzjoni, Żvantaġġ Storiku u Bidla mill- Qiegħ' Hvphen 2.6 (1981): 256-262. Malta: Klabb Kotba Maltin, 2011. Meta l-poeżiji tiegħi jaqgħu fuq xufftejk. Ta' Simone Galea. Malta: Klabb Kotba Maltin, 2011. Meta tistedinni niġi miegħek għall-festa. Ta' Simone Galea. Malta: Klabb Kotba Maltin, 2011. L-Ingilterra: Cambridge Universitv Press, 2008. għadd 32 LXXXII 115